DA Den Europæiske Unions Tidende C 183/20

Meddelelse fra den vallonske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2011/C 183/09

MEDDELELSE FRA DEN VALLONSKE REGERING OM EN ANSØGNING OM EKSKLUSIV TILLADELSE TIL EFTERFORSKNING EFTER GASHOLDIGE KULBRINTER, BENÆVNT »PERONNES OG ARDELUES-TILLADELSEN«

Ved breve af 15. november 2008 og 24. december 2009 har European Gas Bénélux med hovedsæde på Boulevard de France 7, 1420 Braine-l’Alleud, Belgien, ansøgt om en eksklusiv 25-årig tilladelse til efterforskning efter og produktion af olie og brændbare gasser i regionen Vallonien (Belgien).

Denne ansøgning vedrører et område i Charleroi-regionen, hvor selskabet Distrigaz har fået tilladelse til efterforskning efter reservoirer til lagring af gas, og som dækker de to nabokommuner Anderlues (kongeligt dekret af 22. juli 1976) og Péronnes (kongeligt dekret af 11. maj 1979), dvs. koncessionerne 410, 420 og 430 på i alt 39,50 km2. Den vedrører den gas, der befinder sig i tomrummene i nedlagte miner, og efterforskning efter gas i de ikke-udnyttede lag.

Området er afgrænset som beskrevet nedenfor ved hjælp af Lambert 72-koordinatsystemet:

Point X Y A' 140 185 125 649 B' 138 326 125 720 Z 137 500 125 968 P 134 795 125 984 O 134 012 125 759 O' 133 943 125 875 N' 132 292 124 843 N 132 385 124 743 Q 133 184 123 425 R 134 713 123 582 S 135 183 122 738 T 135 791 122 693 J 135 881 122 372 D 140 053 121 870 1(A) 140 457 121 676 2(B) 144 006 120 817 3 143 975 121 692 4 143 865 122 895 5 143 759 124 071 6 142 876 124 162 7 142 368 124 145 8 142 168 125 068 9(W) 140 215 125 074

Gasefterforskningen og gasproduktionen skal overholde betingelserne i kongeligt dekret nr. 83 af 28. november 1939 om efterforskning efter og udvinding af bituminøse bjergarter, olie og gas.

Ministeren med ansvar for miljø, fysisk planlægning og mobilitet opfordrer alle, der er interesserede i denne efterforskning og produktion, til at indgive en ansøgning om tilladelse hertil senest 90 dage fra offentliggørelsen af denne meddelelse i overensstemmelse med instrukserne nedenfor.

Ansøgningsvilkårene fremgår af artikel 6 i den vallonske regerings afgørelse af 19. marts 2009 om proceduren og de nærmere regler for behandlingen af ansøgninger om eksklusive tilladelser til efterforskning efter og produktion af olie og brændbare gasser og om ændring af den vallonske regerings afgørelse af 4. juli 2002 om opstilling af listen over projekter, der kræver en konsekvensanalyse, og klassificerede anlæg. Ansøgningerne skal være ledsaget af en efterforsknings- eller produktionsplan.

Indgivelse af ansøgninger og tildelingskriterier

De oprindelige og de konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat i artikel 6, §2 og §3, i ovennævnte afgørelse af 19. marts 2009.

Ansøgningerne indsendes med rekommanderet brev til Ministre de l’Environnement, de l'Aménagement du territoire et de la Mobilité på følgende adresse: rue des Brigades d'Irlande 4, 5100 Jambes, Belgien.

Den vallonske regering træffer sin afgørelse på basis af følgende objektive og ikke-diskriminerende kriterier:

a) ansøgernes tekniske og finansielle kapacitet

b) den måde, hvorpå ansøgeren agter at gennemføre sin efterforskning og produktion i det pågældende geografiske område

c) hvis flere ansøgninger viser sig at være ækvivalente med hensyn til teknisk og finansiel kapacitet og med hensyn til efterforsknings- og produktionsprogrammet, vil der blive anvendt følgende kriterier: — kvaliteten af de forundersøgelser, der er blevet gennemført med henblik på udfærdigelse af arbejdsplanen — den effektivitet og kompetence, som ansøgerne har udvist i forbindelse med eventuelle andre tilladelser, især i relation til miljøbeskyttelse — afstand til andre zoner, som allerede udforskes eller udnyttes af ansøgerne — de forventede positive virkninger for udviklingen af den vallonske region og af teknologivirksomhed på dens område.

Standardudbudsbetingelser

Udbudsbetingelserne med oplysninger om mindstekravene med hensyn til udøvelse og indstilling af de pågældende aktiviteter kan konsulteres på følgende hjemmeside tilhørende Generaldirektoratet for Landbrug, Naturressourcer og Miljø: http://environnement.wallonie.be

Supplerende oplysninger kan indhentes hos Service public de Wallonie, Direction générale de l’agriculture, ressources naturelles et environnement — Avenue Prince de Liège 15 — 5100 Jambes, Belgien. Kontaktperson: Marc Pirlet (Tlf. +32 81336030 — E-mail: marc.pirlet@spw.wallonie.be).